BCPG มอบโซลาร์ลอยน้ำผลิตไฟแก่พิพิธภัณฑ์ม.เกษตรฯ
BCPG มอบโซลาร์ลอยน้ำผลิตไฟแก่พิพิธภัณฑ์ม.เกษตรฯ
12 ธ.ค. 2562

นายบัณฑิต สะเพียรชัย กรรมการผู้จัดการใหญ่ บริษัท บีซีพีจี จำกัด (มหาชน) หรือ BCPG มอบโซลาร์ ลอยน้ำ กำลังการผลิต 39.5 กิโลวัตต์ ให้กับดร. สุริยัน ธัญกิจจานุกิจ คณบดี และ ดร. ธรณ์ ธำรงนาวาสวัสดิ์ รองคณบดี คณะประมง มหาวิทยาลัยเกษตรศาสตร์ เพื่อใช้ในพิพิธภัณฑ์ธรรมชาติวิทยาประมง หนึ่งในพิพิธภัณฑ์ที่ทรงคุณค่าของไทย ทำให้พิพิธภัณฑ์แห่งนี้เป็นอาคารใช้พลังงานสุทธิเป็นศูนย์ (Net Zero Energy Building) ด้วยการใช้ไฟฟ้าจากพลังงานหมุนเวียนที่ผลิตได้เองทั้งหมด
ทั้งนี้ การติดตั้งโซลาร์ลอยน้ำให้พิพิธภัณฑ์ ฯ ดังกล่าวเป็นการช่วยเพิ่มประสิทธิภาพในการใช้พื้นที่ซึ่งสามารถเป็นต้นแบบให้กับพื้นที่ที่มีสภาพใกล้เคียงกับหนองบึงส่วนใหญ่ของไทย สามารถนำไปประยุกต์ใช้ได้ง่าย อีกทั้งที่คณะประมงยังมีการศึกษาวิจัยด้านเพาะเลี้ยงสัตว์น้ำจืดใต้แผงโซลาร์ลอยน้ำ และเก็บข้อมูลคุณภาพน้ำอย่างต่อเนื่อง ข้อมูลที่ได้จึงเป็นประโยชน์อย่างยิ่งต่อการใช้นวัตกรรมแผงโซลาร์ลอยน้ำในประเทศไทยสำหรับการทำเกษตรกรรม หรือกสิกรรมในอนาคต